ანტონია ჯენტრი

ანტონია ჯენტრი (; დ. 25 სექტემბერი, 1997) — ამერიკელი მსახიობი. ცნობილია ჯინის როლით ნეტფლიქსის სერიალ Ginny & Georgia-ში (2021-დღემდე).

ადრეული ცხოვრება და განათლება
დაიბადა ატლანტაში, ჯორჯიას შტატში. ის ორი რასის წარმომადგენელია. დედა შავკანიანია და წარმოშობით იამაიკიდანაა, მამა კი თეთრკანიანია. ანტონია ხუთი წლიდან მსახიობობაზე ოცნებობდა. იგი პირველად ადგილობრივი თეატრის სცენაზე გამოჩნდა, სადაც სხვადასხვა როლს ასრულებდა სპექტაკლებში, რომლებსაც დედამისი წერდა.

ანტონია დრამატურგიას სწავლობდა ჯონ შელდონ დევიდსონის სახვითი ხელოვნების მაგნიტის სკოლაში, რომელიც 2019 წელს დაამთავრა. ესწრებოდა ემორის უნივერსიტეტის დრამატურგიის ლექციებსაც. უნივერსიტეტში იგი გახდა კომედიურ-იმპროვიზაციური დასის წევრი. სამსახიობო საქმიანობასთან ერთად მუშაობდა ნახევარ-განაკვეთიან სამუშაოზე.

კარიერა
თავიდან ჯენტრი პატარა როლებს თამაშობდა. 2018 წელს შეასრულა ჟასმინის როლი რომანტიულ კომედიაში Candy Jar. გამოჩნდა სატელევიზიო სერიალ Raising Dion-ის ერთ-ერთ ეპიზოდშიც.
2021 წელს დაამთავრა ემორის უნივერსიტეტი. მან მალევე მიიღო ჯინის როლი ნეტფლიქსის სერიალ Ginny & Georgia-ში, რომელიც იმავე წელს გამოვიდა.

პირადი ცხოვრება
2012 წლიდან იგი სასიყვარულო ურთიერთობაშია ამერიკელ კომპოზიტორთან და მუსიკალურ პროდიუსერთან, ეზრა პაუნდსთან. ამჟამად ანტონია ნიუ-იორკში ცხოვრობს.

ფილმოგრაფია
+წელისახელწოდებაროლი2015Driver's Ed: Tales from the Streetსარა2015Lone Wolf Masonმედისონი2018Candy Jarჟასმინი2019Raising Dionვენდი2021–დღემდეGinny & Georgiaჯინი მილერი

ჯილდოები და ნომინაციები
წელიორგანიზაციაკატეგორიანომინაციაშედეგი 2021 MTV Movie & TV Awards საუკეთესო შესრულება Ginny & Georgia 

რესურსები ინტერნეტში

 ანტონია ჯენტრი Instagram-ზე

სქოლიო

კატეგორია:დაბადებული 25 სექტემბერი
კატეგორია:დაბადებული 1997
კატეგორია:ამერიკელი ქალი კინომსახიობები
კატეგორია:XXI საუკუნის ამერიკელი ქალი მსახიობები
კატეგორია:ცოცხალი ადამიანები